Diari Oficial de la Generalitat Valenciana


Sumari del DOGV 6783, del 28-05-2012 (2012/5169)

DECRET 78/2012, de 25 de maig, del Consell, pel qual es crea el Registre de Basses per a Reg de la Comunitat Valenciana, als efectes de la seua seguretat.
----------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2012/05/25/78/dof/vci/html**

### Dades del document

Número de DOGV
:   6783

Data del DOGV
:   28-05-2012

Secció del DOGV
:   I. DISPOSICIONS GENERALS

Número del document
:   2012/5169


Data del document
:   25-05-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Decret

Descriptors 

:   * registre de documents
    * aigua estancada
    * ordenació hidroagrícola
    * legislació
    * norma de seguretat

DECRET 78/2012, de 25 de maig, del Consell, pel qual es crea el Registre de Basses per a Reg de la Comunitat Valenciana, als efectes de la seua seguretat. [2012/5169]  
Preàmbul  
  
El Reial Decret 9/2008, d'11 de gener, va modificar el Reglament del Domini Públic Hidràulic aprovat pel Reial Decret 849/1986, d'11 d'abril, i afegix a este el títol VII, que tracta de la seguretat de les preses, els embassaments i les basses.  
Amb esta modificació, l'article 360.2 del Reglament del Domini Públic Hidràulic atribuïx a les comunitats autònomes la designació dels òrgans competents en matèria de seguretat en relació amb les preses, els embassaments i les basses situats en el domini públic hidràulic la gestió del qual els corresponga i, en tot cas. en relació amb les preses, els embassaments i les basses ubicats fora del domini públic hidràulic.  
El Decret 113/2011, de 2 de setembre, del Consell, pel qual es va aprovar el Reglament Orgànic i Funcional de la Conselleria d'Agricultura, Pesca, Alimentació i Aigua, va atribuir a la Direcció General d'Aigua les competències i atribucions derivades de la normativa sectorial aplicable en matèria de seguretat de preses, embassaments i basses per a reg ubicats fora del domini públic hidràulic.  
Així mateix, l'article 363 del Reglament del Domini Públic Hidràulic establix que l'administració pública competent en matèria de seguretat de preses i embassaments crearà un Registre de Seguretat de Preses i Embassaments, en el qual s'inscriuran totes les preses i els embassaments de la seua competència que superen els cinc metres d'alçària o els 100.000 m³ de capacitat d'embassament, de titularitat privada o pública, existents, en construcció o que es construiran; i en el qual s'anotaran, en tot cas, les resolucions administratives que es dicten en relació amb la seguretat de les preses i embassaments, així com els informes emesos en matèria de control de seguretat.  
En desplegament d'esta previsió legal i de l'atribució competencial, és necessari reglamentar l'organització i el règim del Registre de Basses per a Reg de la Comunitat Valenciana, als efectes de la seua seguretat, a la qual cosa es procedix per mitjà d'este decret.  
En virtut de tot el que s'ha exposat, complits els tràmits procedimentals previstos en l'article 43 de la Llei del Consell, a proposta de la consellera d'Agricultura, Pesca, Alimentació i Aigua i amb la deliberació prèvia del Consell, en la reunió del dia 25 de maig de 2012,  
  
DECRETE  
  
Article 1. Creació del registre  
1. De conformitat amb el Reial Decret 849/1986, d'11 d'abril, pel qual es va aprovar el Reglament del Domini Públic Hidràulic, en la redacció donada a este pel Reial Decret 9/2008, d'11 de gener, es crea el Registre de Basses per a Reg de la Comunitat Valenciana, als efectes de la seua seguretat.  
  
2. El registre es crea sota la dependència de la conselleria competent en matèria d'infraestructures hidràuliques de regadiu i adscrit a la direcció general amb les dites competències assignades, a la qual correspon la seua administració i gestió.  
  
Article 2. Objecte del registre  
El Registre de Basses per a Reg de la Comunitat Valenciana té com a objecte la inscripció de les basses per a reg ubicades fora del domini públic hidràulic en el seu àmbit territorial, sempre que superen els cinc metres d'alçària o els 100.000 m³ de capacitat d'emmagatzematge, bé siguen de titularitat privada o pública, existents, en construcció o que es construiran.  
  
Article 3. Definicions  
Als efectes del que disposa este decret, s'entendrà per:  
1. Bassa: obra hidràulica consistent en una estructura artificial destinada a l'emmagatzematge d'aigua situada fora d'un llit i delimitada, totalment o parcialment, per un dic de retenció.  
2. Alçària de la bassa: diferència de cota entre el punt més baix de la fonamentació del talús exterior del dic de tancament i el punt més alt de l'estructura resistent.  
3. Titular: serà considerat com a tal la persona física o jurídica, de dret públic o privat, que tinga inscrit en el Registre de Basses per a Reg de la Comunitat Valenciana, als efectes de la seua seguretat, el títol per a construir o explotar una bassa. En absència d'inscripció o quan, per qualsevol circumstància, la inscripció no estiguera actualitzada i així s'acreditara, es considerarà titular la persona física o jurídica que realitze la construcció o duga a terme l'explotació.  
4. Capacitat d'emmagatzematge: volum que pot emmagatzemar la bassa fins al màxim nivell normal.  
5. Màxim nivell normal (MNN): cota de la làmina d'aigua màxima en les condicions normals d'explotació, que respecta els resguards establits i a partir dels quals entra en funcionament el sobreeixidor.  
6. Màxim nivell d'embassament (MNE): cota de la làmina d'aigua, que aboca pel sobreeixidor amb un cabal igual al d'entrada.  
7. Resguard: diferència de cotes entre el màxim nivell normal i la coronació del dic.  
8. Sobreeixidor: estructura per a evacuar les aigües que superen el màxim nivell normal.  
  
Article 4. Obligacions del titular  
Els titulars de basses per a reg ubicades fora del domini públic hidràulic en el territori de la Comunitat Valenciana, que tinguen una alçària superior a cinc metres o una capacitat d'emmagatzematge major de 100.000 m³, de titularitat privada o pública, existents, en construcció o que es construiran, estan obligats a sol·licitar la inscripció en el registre.  
  
Article 5. Inscripció en el registre  
1. Per a la inscripció en el registre, els titulars de les basses han de presentar degudament omplit el model de sol·licitud que figura com a annex d'este decret, i aportar a este efecte la documentació complementària allí expressada i, en tot cas, un plànol de situació que permeta la fàcil localització de la bassa.  
2. Les sol·licituds seran dirigides a la persona titular de la direcció general amb competències en matèria d'infraestructures hidràuliques de regadiu, i es presentaran en el registre general de la conselleria competent en matèria d'infraestructures hidràuliques de regadiu, en les direccions territorials, o en qualsevol dels altres llocs a què es referix l'article 38.4 de la Llei de Règim Jurídic de les Administracions Públiques i del Procediment Administratiu Comú.  
3. Les sol·licituds d'inscripció en el registre hauran de presentar-se en el termini màxim de sis mesos des de l'entrada en vigor d'este decret, per al cas de basses ja construïdes o en construcció en el moment de l'entrada en vigor d'esta norma.  
4. Per a les basses que es construïsquen en el futur, el termini màxim de sol·licitud d'inscripció en el registre serà de sis mesos des de l'inici de construcció de la bassa.  
5. Si l'Administració fóra coneixedora de les característiques d'alguna bassa amb obligació de registrar-se, podrà procedir a la seua inscripció d'ofici, i a estos efectes remetrà al titular de la bassa les dades que figuren en la seua fitxa registral als efectes del seu coneixement, conformitat i/o possible rectificació.  
6. Qualsevol variació de les dades de la fitxa registral la comunicarà al registre el titular de la bassa, en el termini màxim de dos mesos comptadors des de la data en què té lloc l'alteració.  
  
Article 6. Aplicació informàtica  
La direcció general amb competències en matèria d'infraestructures hidràuliques de regadiu habilitarà una aplicació informàtica per a la gestió del Registre de Basses per a Reg de la Comunitat Valenciana, als efectes de la seua seguretat.  
  
DISPOSICIÓ ADDICIONAL  
  
Única. Incidència pressupostària  
El compliment i posterior desenrotllament d'este decret no podrà tindre cap incidència en la dotació dels capítols de gasto assignats a la conselleria competent en matèria d'infraestructures hidràuliques de regadiu, en la data de publicació del present decret i, en tot cas, hauran de ser atesos amb els mitjans personals i materials de la conselleria esmentada.  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions del mateix rang o inferior que s'oposen al que disposa este decret.  
  
DISPOSICIÓ FINAL  
  
Única. Entrada en vigor  
Este decret entrarà en vigor l'endemà de la publicació en el Diari Oficial de la Comunitat Valenciana.  
  
València, 25 de maig de 2012.  
  
El president de la Generalitat,  
ALBERTO FABRA PART  
  
La consellera d'Agricultura, Pesca, Alimentació i Aigua,  
MARITINA HERNÁNDEZ MIÑANA  
  
ANNEX  
  
  
  
  
Nom de la bassa:  
Terme municipal: CP: Província:  
Any de construcció: Coordenades UTM:   
Any de rehabilitació:  
 En projecte   
  
Talussos Alçària  
Talús exterior: \_\_\_H/\_\_\_V Profunditat interior total: \_\_\_\_\_\_\_ m  
Talús interior: \_\_\_H/\_\_ Alçària màxima en terraplé: \_\_\_\_\_\_\_m  
Coronació Capacitat d'emmagatzematge  
Longitud total de coronació: \_\_\_m Volum total: \_\_\_\_\_\_\_\_\_\_ m³  
Amplària de coronació: \_\_\_\_m Volum útil: \_\_\_\_\_\_\_\_\_\_\_\_ m³  
Impermeabilització  
No Sí Material d' impermeabilització:  
 Grossària:  
  
Denominació del titular: CIF/NIF:  
Domicili (carrer, plaça, número, porta?): CP:  
Localitat: Província: Telèfon:  
  
Cognoms i nom: En qualitat de: CIF/NIF:  
  
Domicili (carrer, plaça, número, porta?):   
CP: Localitat: Província:  
Telèfon: Fax: Correu electrònic:  
  
 Fotocòpia CIF/DNI del titular de la bassa i, si és el cas, de la persona representant.  
 Plànol de situació que permeta la fàcil localització de la bassa.  
 Una altra documentació: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
Sol·licita la inscripció en el Registre de Basses per a Reg de la Comunitat Valenciana, als efectes de la seua seguretat, d'acord amb les dades declarades i la documentació aportada.  
  
\_\_\_\_\_\_\_\_\_\_\_\_\_\_\_\_\_\_, \_\_\_\_ de\_\_\_\_\_\_\_\_\_\_\_\_\_\_\_\_\_\_\_\_\_ de\_\_\_\_\_\_\_  
 La persona sol·licitant  
  
Firma: \_\_\_\_\_\_\_\_\_\_\_\_\_\_\_\_\_\_\_\_\_\_   
  
Les dades de caràcter personal contingudes en l'imprés podran ser incloses en un fitxer per a la seua tramitació per este òrgan administratiu, com a titular responsable del fitxer, fent ús de les funcions pròpies que té atribuïdes i en l'àmbit de les seues competències. Així mateix, se l'informa de la possibilitat d'exercir els drets d'accés, rectificació i cancel·lació i oposició, tot això de conformitat amb el que disposa l'article 5 de la Llei Orgànica 15/1999, de 13 de desembre, de Protecció de Dades de Caràcter Personal (BOE núm. 298, de 14.12.1999).  
  
\* \* \* \* \* \* \*   
  
ANEXO  
  
  
  
  
Nombre de la balsa:  
Término municipal: CP: Provincia:  
Año de construcción: Coordenadas UTM:   
Año de rehabilitación:  
 En proyecto   
  
Taludes Altura  
Talud exterior: \_\_\_H/\_\_\_V Profundidad interior total: \_\_\_\_\_\_\_ m  
Talud interior: \_\_\_H/\_\_ Altura máxima en terraplén: \_\_\_\_\_\_\_m  
Coronación Capacidad de almacenamiento  
Longitud total de coronación: \_\_\_m Volumen total: \_\_\_\_\_\_\_\_\_\_ m³  
Ancho de coronación: \_\_\_\_m Volumen útil: \_\_\_\_\_\_\_\_\_\_\_\_ m³  
Impermeabilización  
No Sí Material de impermeabilización:  
 Espesor:  
  
Denominación del titular: CIF/NIF:  
Domicilio (calle, plaza, número, puerta?): CP:  
Localidad: Provincia: Teléfono:  
  
Apellidos y nombre: En calidad de: CIF/NIF:  
  
Domicilio (calle, plaza, número, puerta?):   
CP: Localidad: Provincia:  
Teléfono: Fax: Correo electrónico:  
  
 Fotocopia CIF/DNI del titular de la balsa y, en su caso, de la persona representante.  
 Plano de situación que permita la fácil localización de la balsa.  
 Otra documentación: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
Solicita la inscripción en el Registro de Balsas para Riego de la Comunitat Valenciana, a los efectos de su seguridad, conforme a los datos declarados y documentación aportada.  
  
\_\_\_\_\_\_\_\_\_\_\_\_\_\_\_\_\_\_, \_\_\_\_ de\_\_\_\_\_\_\_\_\_\_\_\_\_\_\_\_\_\_\_\_\_ de\_\_\_\_\_\_\_  
 La persona solicitante  
  
Firma: \_\_\_\_\_\_\_\_\_\_\_\_\_\_\_\_\_\_\_\_\_\_    
  
Los datos de carácter personal contenidos en el impreso podrán ser incluidos en un fichero para su tramitación por este órgano administrativo, como titular responsable del fichero, en uso de las funciones propias que tiene atribuidas y en el ámbito de sus competencias. Asimismo, se le informa de la posibilidad de ejercer los derechos de acceso, rectificación y cancelación y oposición, todo ello de conformidad con lo dispuesto en el artículo 5 de la Ley Orgánica 15/1999, de 13 de diciembre, de Protección de Datos de Carácter Personal (BOE nº 298, de 14.12.1999).


Còpia Permalink ELI